## Rješenje kojim se odobrava Statut i Informativni prospekt Croatia osiguranja dobrovoljnog mirovinskog fonda, kojim upravlja Croatia osiguranje mirovinsko društvo ...

### NN 120/2007 (21.11.2007.), Rješenje kojim se odobrava Statut i Informativni prospekt Croatia osiguranja dobrovoljnog mirovinskog fonda, kojim upravlja Croatia osiguranje mirovinsko društvo ...

# HRVATSKA AGENCIJA ZA NADZOR FINANCIJSKIH USLUGA

**3509**

Na temelju odredbi članka 15. točka 4. alineja 2. i članka 8. Zakona o Hrvatskoj
agenciji za nadzor financijskih usluga (»Narodne novine«, broj 140/05), članka
39. stavak 2. i članka 107. stavak 3. Zakona o obveznim i dobrovoljnim
mirovinskim fondovima (»Narodne novine«, broj 49/99, 63/00, 103/03, 177/04 i
71/07) i članka 8. Pravilnika o informativnom prospektu dobrovoljnog mirovinskog
fonda (»Narodne novine«, broj 113/03), Hrvatska agencija za nadzor financijskih
usluga, odlučujući o zahtjevu Croatia osiguranja mirovinskog društva za
upravljanje dobrovoljnim mirovinskim fondovima d.o.o., iz Zagreba, Miramarska
22, u predmetu odobrenja Statuta i Informativnog prospekta Croatia osiguranja
dobrovoljnoga mirovinskog fonda, na temelju odluke Uprave na sjednici održanoj
16. studenoga 2007. donosi

## RJEŠENJE

1. Odobrava se Statut Croatia osiguranju dobrovoljnom mirovinskom fondu, kojim
upravlja Croatia osiguranje mirovinsko društvo za upravljanje dobrovoljnim
mirovinskim fondovima d.o.o., iz Zagreba, Miramarska 22.
2. Odobrava se Informativni prospekt Croatia osiguranju dobrovoljnom mirovinskom
fondu, kojim upravlja Croatia osiguranje mirovinsko društvo za upravljanje
dobrovoljnim mirovinskim fondovima d.o.o., iz Zagreba, Miramarska 22.
3. Izrjeka ovog Rješenja objavit će se u »Narodnim novinama«.

```
Obrazloženje
```

Hrvatska agencija za nadzor financijskih usluga (dalje: Agencija), zaprimila je
6. studenoga 2007. zahtjev, klasa: UP/I-140-01/07-31/13, urbroj: 383-113-07-1,
društva Croatia osiguranje mirovinsko društvo za upravljanje dobrovoljnim
mirovinskim fondovima d.o.o., iz Zagreba, Miramarska 22, (u daljnjem tekstu:
Društvo), za odobrenje Statuta i Informativnog prospekta Croatia osiguranja
dobrovoljnog mirovinskog fonda, sukladno odredbama članka 39. stavak 2. i članka
107. stavka 3. Zakona o obveznim i dobrovoljnim mirovinskim fondovima (»Narodne
novine« broj. 49/99, 63/00, 103/03, 177/04 i 71/07) a u svezi usklađenjem s
odredbama Zakona o izmjenama i dopunama Zakona o obveznim i dobrovoljnim
mirovinskim fondovima (»Narodne novine«, broj 71/07).
Pregledom Statuta i Informativnog prospekta, Agencija je utvrdila da je tekst
Statuta Croatia osiguranja dobrovoljnog mirovinskog fonda sukladan članku 39.
Zakona o obveznim i dobrovoljnim mirovinskim fondovima. Također je utvrđeno da
je Croatia osiguranje mirovinsko društvo za upravljanje dobrovoljnim mirovinskim
fondovima d.o.o. izradilo Informativni prospekt Croatia osiguranja dobrovoljnog
mirovinskog fonda sukladno članku 107. Zakona o obveznim i dobrovoljnim
mirovinskim fondovima te je tekst Informativnog prospekta sukladan člancima 2.,
3., 4., 5., 6. i 7. Pravilnika o informativnom prospektu dobrovoljnog
mirovinskog fonda (»Narodne novine«, broj 113/03).
Slijedom navedenog odlučeno je kao u točkama 1. i 2. ovog rješenja.
Sukladno odredbi članka 8. stavak 4. Zakona o Hrvatskoj agenciji za nadzor
financijskih usluga izreka ovog rješenja objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istog može pokrenuti
upravni spor podnošenjem tužbe Upravnom sudu Republike Hrvatske u roku od 30
dana od dana primitka ovog rješenja.

Klasa: UP/I-140-01/07-31/13
Urbroj: 326-113-07-2
Zagreb, 16. studenoga 2007.

Predsjednik Uprave
**Ante Samodol**, v. r.

Rješenje, NN 120/2007-3509